Σχεδιασμός Επίπλων για Ηλικιωμένους: Ανάγκες Χρηστών - Χαρακτηριστικά Επίπλων:
Creators: name: Νικόπουλος, Φώτιος Δημητρίου
Publisher: name: Aristotle University of Thessaloniki
Year: 2010
Subjects: Σχεδιασμός
Έπιπλα
Ηλικιωμένοι
Design
Furniture
Elderly

description: Η ταχεία παγκόσμια ποσοστιαία αύξηση του ηλικιωμένου πληθυσμού, σε συνδυασμό με τις ιδιαίτερες ανάγκες της κατηγορίας αυτής ανθρώπων, έχει κάνει επιτακτική την ανάγκη σχεδιασμού εξειδικευμένων προϊόντων και υπηρεσιών για ηλικιωμένα άτομα. Το ίδιο ισχύει και στον τομέα του σχεδιασμού και κατασκευής επίπλων. Στην παρούσα εργασία πραγματοποιήθηκε έρευνα πεδίου σε ηλικιωμένους χρήστες και κατασκευαστές επίπλων, ώστε να καταγραφούν και να αξιολογηθούν οι ανάγκες των ηλικιωμένων και να προσδιορισθούν τα επιθυμητά για κάθε ανάγκη χαρακτηριστικά τεσσάρων επίπλων (καναπές, πολυθρόνα, καρέκλα, κρεβάτι). Στη συνέχεια αναπτύχθηκε λογισμικό σύνδεσης των αναγκών των ηλικιωμένων με τα επιθυμητά χαρακτηριστικά των τεσσάρων επίπλων και ανθρωπομετρικά χαρακτηριστικά, στο οποίο μπορούν να αναζητηθούν και λύσεις για τα χαρακτηριστικά αυτά. Από τα αποτελέσματα της έρευνας πεδίου προέκυψε ότι: α) οι ηλικιωμένοι αντιμετωπίζουν ιδιαίτερη δυσκολία κατά τη μετακίνηση και τον ύπνο στον καναπέ και την πολυθρόνα, κατά τη μετακίνηση της καρέκλας όταν κάθονται σε αυτή και κατά το γύρισμα του στρώματος και το στρώσιμο του κρεβατιού, β) κατά την άποψη των ηλικιωμένων χρηστών, κύρια χαρακτηριστικά για τη λειτουργικότητα του καναπέ και της πολυθρόνας αποτελούν η σταθερότητα του εμπετάσματος, το ύψος του καθίσματος και το βάρος του επίπλου, για τη λειτουργικότητα της καρέκλας οι διαστάσεις των στηριγμάτων χεριών, το βάρος της και το ύψος του καθίσματος και για τη λειτουργικότητα του κρεβατιού η σταθερότητα και το βάρος του στρώματος, το ύψος του κρεβατιού και η παρουσία ανυψωτικού μηχανισμού, γ) κατά την άποψη των κατασκευαστών επίπλων, κύρια χαρακτηριστικά για τη λειτουργικότητα του καναπέ αποτελούν το βάθος και το ύψος του καθίσματος, για τη λειτουργικότητα της πολυθρόνας το βάθος και το ύψος του καθίσματος, η απόσταση της άκρης των στηριγμάτων χεριών από την άκρη του καθίσματος και το ύψος και το πάχος του στηρίγματος οσφυϊκής χώρας, για τη λειτουργικότητα της καρέκλας η προσαρμογή στις γενικότερες διαστάσεις του τραπεζιού, το βάθος και ύψος του καθίσματος, το πλάτος των στηριγμάτων χεριών και η παρουσία χειρολαβών και για τη λειτουργικότητα του κρεβατιού το ύψος της σανίδας κεφαλής και ποδιών και το ύψος της επιφάνειας του κρεβατιού, δ) η ασφάλεια και των τεσσάρων επίπλων εξαρτάται, τόσο κατά τους κατασκευαστές όσο και κατά τους χρήστες, από την ύπαρξη στρογγυλεμένων ή μαλακών άκρων, ε) η αισθητική των τεσσάρων επίπλων δεν αποτελεί προτεραιότητα στις ανάγκες των ηλικιωμένων. Με το λογισμικό που αναπτύχθηκε α) μπορεί να γίνει αντιστοίχηση των αναγκών των ηλικιωμένων χρηστών από τα τέσσερα έπιπλα με τα επιθυμητά χαρακτηριστικά των επίπλων και ανθρωπομετρικά χαρακτηριστικά και β) μπορούν να ληφθούν κατευθυντήριες γραμμές για το σχεδιασμό των τεσσάρων επίπλων για άνδρες και γυναίκες ηλικίας άνω των 65 ετών.
description: The rapid worldwide percentage increase of the elderly population, in addition to their special needs, has displayed the imperative need of designing special products and services for the elderly. The same situation also applies to the case of designing and constructing furniture. In this study, a field research took place in elderly users of furniture and furniture constructors, in order to record and evaluate the user needs and determine the desirable features of four furniture (sofa, easy chair, dining chair, bed) for each need. Afterwards, software was developed to combine the user needs of the elderly with the desirable features of the four furniture and anthropometric characteristics, and provide data for the above features and characteristics. The conclusions of the field research were that: a) the elderly face certain difficulty in moving a sofa or an easy chair and sleeping in it, moving a dining chair when seated on it, and turning the mattress of their bed and making the bed, b) according to the opinion of the elderly users, the main features of the sofa and the easy chair, that affect their functionality, are the stability of the upholstery, the seat height and their weight; the main features of the dining chair are the dimensions of the armrests, its weight and the seat height; the main features of the bed are the stability and the weight of the mattress, the height of the bed surface and the presence of a lifting mechanism, c) according to the opinion of the furniture constructors, the main features of the sofa, that affect its functionality, are the seat depth and height; the main features of the easy chair are the seat depth and height, the distance between the leading edge of armrests and the front of the seat, and the height and depth of the lumbar support; the main features of the dining chair are the adaptation to the general table measures, the seat depth and height, the width of the armrests and the presence of handles; the main features of the bed are the height of the headboard and footboard, and the height of the bed surface, d) according to the opinion of the users and constructors, the safety of the four furniture mainly depends on the existence of rounded or soft edges, e) the aesthetics of the four furniture isn’t a priority for the elderly users. Using the software developed: a) the user needs of the elderly can be correlated with the desirable features of the four furniture and anthropometric characteristics and b) guidelines can be taken out for designing the four furniture for men and women aged over 65 years old.
description: Needs, elderly, features of furniture, anthropometric characteristics, sofa, easy chair, dining chair, bed